Ο **Τζον Καρλ Φέτερμαν** (αγγλικά: *John Karl Fetterman*, 15 Αυγούστου 1969), είναι Αμερικανός πολιτικός, που υπηρετεί ως Γερουσιαστής των Ηνωμένων Πολιτειών για την πολιτεία της Πενσυλβάνιας, από τον Ιανουάριο του 2023. Είναι μέλος του Δημοκρατικού Κόμματος.

Υπηρέτησε ως 34ος Αντικυβερνήτης της Πενσυλβάνια από τον Ιανουάριο του 2019 έως τον Ιανουάριο του 2023. Προηγουμένως, υπηρέτησε ως Δήμαρχος του Μπράντοκ από το 2005 έως το 2019. 

Το 2016, ήταν υποψήφιος για το Δημοκρατικό χρίσμα, για την έδρα της Γερουσίας των Ηνωμένων Πολιτειών στην Πενσυλβάνια. Τον Φεβρουάριο του 2021, ανακοίνωσε ότι θα είναι εκ νέου υποψήφιος για την κενή θέση που θα προκύψει από την αποχώρηση και συνταξιοδότηση του τρέχοντος Γερουσιαστή Πατ Τούμεϊ, στις εκλογές του 2022. Στις προκριματικές εκλογές του Μαΐου του 2022, κέρδισε το χρίσμα του Δημοκρατικού Κόμματος για τις γενικές εκλογές του Νοεμβρίου.

Ο Φέτερμαν, είναι γνωστός για την ιδιαίτερη εμφάνισή του, έχοντας τατουάζ και καθημερινό ντύσιμο. Η The New York Times, τον ανακήρυξε το 2009, ως τον πιο "cool" δήμαρχο της Αμερικής.

Βιογραφία
---------

Ο Τζον Φέτερμαν, γεννήθηκε το 1969, στο Δυτικό Ρίντιγνκ της Πενσυλβάνια από τον Καρλ και την Σούζαν Φέτερμαν. Μεγάλωσε στην Υόρκη της Πενσυλβάνια. 

Σπούδασε Χρηματοοικονομικά στο Κολλέγιο Ολμπράιτ στην Πενσυλβάνια, λαμβάνοντας πτυχίο (ΒΑ) το 1991. Στην συνέχεια, έκανε μεταπτυχιακές σπουδές στην Διοίκηση Επιχειρήσεων στο Πανεπιστήμιο του Κονέκτικατ, λαμβάνοντας μεταπτυχιακό δίπλωμα (ΜΒΑ) το 1993. 

Το 1997, μετέβη στη Μασαχουσέτη, για να πραγματοποιήσει μεταπτυχιακές σπουδές, επάνω στην Δημόσια Πολιτική, λαμβάνοντας μεταπτυχιακό δίπλωμα (MPP) από το "Harvard Kennedy School" του Πανεπιστημίου Χάρβαρντ το 1999.

### Καριέρα

Ο Φέτερμαν, μετακόμισε στο Μπράντοκ της Πενσυλβάνια (μια λαϊκή προάστια περιοχή στο Πίτσμπουργκ) το 2001, όπου βοηθούσε νέους, προκειμένου να ολοκληρώσουν την εκπαίδευσή τους. 

Αφού εργάστηκε ως διευθυντής του προγράμματος "Out-Of-School-Youth", ανέπτυξε ισχυρούς δεσμούς με την νεολαία της περιοχής, βοηθώντας τους, να βρουν εργασία, να προχωρήσουν την εκπαίδευσή τους, να ενταχθούν σε κοινωνικά προγράμματα κ.α.

Πολιτική
--------

O Φέτερμαν, ως Δήμαρχος το 2009.
### Δήμαρχος του Μπράντοκ

Το 2005, ο Φέτερμαν, κατάφερε να νικήσει τον -τότε- εν ενεργεία Δήμαρχο του Μπράντοκ. Τον Ιανουάριο του 2005, ανέλαβε Δήμαρχος.

Κατά τη δεκατετραετή δημαρχία του, κατάφερε να δημιουργήσει κοινοτικά κέντρα, να επιδιορθώσει και να αναπτύξει τα κατεστραμμένα κτήρια της πόλης, να προσφέρει δωρεάν κατοικίες προς ενοικίαση, να ενεργοποιήσει την οικονομία της, να δημιουργήσει προγράμματα που προωθούν την εκπαίδευση και τις τέχνες, προσελκύοντας νέους καλλιτέχνες από όλη τη χώρα, καθώς και να αναπτύξει πρωτότυπη βιολογική αγροτική μονάδα. 

Ο Φέτερμαν, κέρδισε την εθνική προσοχή, όταν υλοποίησε την υπόσχεσή του, ότι κάθε δολοφονία που θα συμβαίνει στο Μπράντοκ, θα κάνει τατουάζ με τον αντίστοιχο ταχυδρομικό κώδικα, καθώς και όταν αγόρασε μια παλιά αποθήκη αξίας 2.000$, στην οποία μετακόμισε. 

Το 2010, ο Φέτερμαν, συνελήφθη επειδή αρνήθηκε να εγκαταλήψει στο Πίτσμπεργκ τον ουρανοξύστη "U.S. Steel Tower", διαμαρτυρόμενος για το αμφιλεγόμενο επικείμενο κλείσιμο ενός νοσοκομείου στο Πίτσμπεργκ.

#### Υποψηφιότητα για την Γερουσία των ΗΠΑ (2016)

Το 2016, ήταν υποψήφιος για το Δημοκρατικό χρίσμα του υποψηφίου Γερουσιαστή, για την έδρα της Γερουσίας των Ηνωμένων Πολιτειών στην Πενσυλβάνια. Τελικά, έχασε στις προκριματικές εκλογές, κυρίως λόγω έλλειψης κεφαλαίου.

### 34ος Αντικυβερνήτης της Πενσυλβάνια

Στις κυβερνητικές εκλογές του 2018 στην Πενσυλβάνια, ο Φέτερμαν, εξελέγη 34ος Αναπληρωτής Κυβερνήτης της Πενσυλβάνια, μαζί με τον Κυβερνήτη Τομ Γούλφ. Ανέλαβε καθήκοντα, στις 15 Ιανουαρίου 2019. Στις 3 Ιανουαρίου 2023, παραιτήθηκε από το αξίωμα του Αντικυβερνήτη, προκειμένου να ορκιστεί ως Γερουσιαστής. 

### Γερουσία των ΗΠΑ

Τον Φεβρουάριο του 2021, ο Τζον Φέτερμαν, ανακοίνωσε ότι θα είναι υποψήφιος για το Δημοκρατικό χρίσμα του υποψηφίου Γερουσιαστή, για την έδρα της Γερουσίας των Ηνωμένων Πολιτειών στην Πενσυλβάνια, για την κενή θέση που θα προκύψει ύστερα από την απόσυρση του τρεχόντος Γερουσιαστή Πατ Τούμεϊ, στις εκλογές της Γερουσίας το 2022.

Ο Φέτερμαν συμμετείχε στις ενδιάμεσες εκλογές του 2022 για την θέση του γερουσιαστή της Πενσιλβάνιας, την οποία και κέρδισε, ξεπερνώντας με πάνω από 200.000 ψήφους τον κύριο αντίπαλο του, τον τουρκικής καταγωγής Μεχμέτ Οζ των Ρεπουμπλικάνων.

Ορκίστηκε ως Γερουσιαστής των Ηνωμένων Πολιτειών για την πολιτεία της Πενσυλβάνιας, στις 3 Ιανουαρίου 2023.

Προσωπική ζωή
-------------

Ο Φέτερμαν, είναι παντρεμένος με την Βραζιλιανικής καταγωγής ακτιβίστρια, Τζιζέλ Μπαρέτο Αλμέιντα από το 2008, και έχουν αποκτήσει τρια παιδιά, και ζουν σε μια μεταποιημένη πρώην αντιπροσωπεία αυτοκινήτων. Έχει αρνηθεί να ζει στην επίσημη κατοικία του Αντικυβερνήτη, προκειμένου οι εγκαταστάσεις της κατοικίας (όπως η πισίνα), να μένουν ανοιχτές για το κοινό.

Θεωρείται προοδευτικός Δημοκρατικός, που ανήκει στην σοσιαλιστική (σοσιαλδημοκρατική) πτέρυγα του Δημοκρατικού Κόμματος του Μπέρνι Σάντερς. 

Έχει ύψος 2,03 μέτρα, και πρόσφατα έχει μιλήσει ανοιχτά για την απώλεια βάρους του (70 κιλά).

Τον Μάιο του 2022, υπέστη εγκεφαλικό επεισόδιο λίγες μέρες πριν κερδίσει το χρίσμα του Δημοκρατικού Κόμματος.

Παραπομπές
----------

1. ↑  www.nbcnews.com/politics/2022-election/john-fetterman-charts-unconventional-path-flip-senate-seat-democrats-rcna29349.
2. ↑  Ανακτήθηκε στις 10  Ιουλίου 2019.
3. ↑  Ανακτήθηκε στις 20  Ιουνίου 2019.
4. ↑  «Lt. Gov. John Fetterman». *Governor Tom Wolf* (στα Αγγλικά). Αρχειοθετήθηκε από το πρωτότυπο στις 9 Νοεμβρίου 2022. Ανακτήθηκε στις 6 Μαΐου 2021.
5. ↑  «John Fetterman» (στα αγγλικά). *Wikipedia*. 2021-05-01. .
6. ↑  «John Fetterman wins Democratic Senate primary in Pennsylvania after health scare». *NBC News* (στα Αγγλικά). Ανακτήθηκε στις 28 Μαΐου 2022.
7. ↑  «Coolest mayor in America? Why John Fetterman has his postcode tattooed on his arm». *the Guardian* (στα Αγγλικά). 14 Ιουλίου 2009. Ανακτήθηκε στις 6 Μαΐου 2021.
8. ↑  December 14· 2020. «For Lieutenant Governor of Pennsylvania John Fetterman MPP 1999, public service is personal». *www.hks.harvard.edu* (στα Αγγλικά). Ανακτήθηκε στις 6 Μαΐου 2021.
9. ↑  Brown, Nell Porter (19 Αυγούστου 2010). «Wrought from Ruins». *Harvard Magazine* (στα Αγγλικά). Ανακτήθηκε στις 6 Μαΐου 2021.
10. ↑  «John Fetterman: Unconventional in size and rise | Pittsburgh Post-Gazette». *newsinteractive.post-gazette.com* (στα Αγγλικά). Ανακτήθηκε στις 6 Μαΐου 2021.
11. ↑  «15+ things we've learned about John Fetterman». *The Philadelphia Citizen* (στα Αγγλικά). 22 Ιανουαρίου 2021. Ανακτήθηκε στις 6 Μαΐου 2021.
12. ↑  «2016 United States Senate election in Pennsylvania» (στα αγγλικά). *Wikipedia*. 2021-05-06. .
13. ↑  «John Fetterman». *Ballotpedia* (στα Αγγλικά). Ανακτήθηκε στις 6 Μαΐου 2021.
14. ↑  CNN, Gregory Krieg. «Lt. Gov. John Fetterman enters Pennsylvania's 2022 Senate race». *CNN*. Ανακτήθηκε στις 6 Μαΐου 2021.
15. ↑  «Pa. Lt. Gov. John Fetterman enters 2022 Senate race, but plenty of rivals are on the launchpad». *pennlive* (στα Αγγλικά). 8 Φεβρουαρίου 2021. Ανακτήθηκε στις 6 Μαΐου 2021.
16. ↑  «Τζον Φέτερμαν: Ο άνθρωπος που μας έκανε τη χάρη να νικήσει τον φίλο του Ερντογάν». *www.news247.gr*. Ανακτήθηκε στις 12 Νοεμβρίου 2022.
17. ↑  Tamari, Jonathan. «John Fetterman takes the oath as Pennsylvania's 54th senator».  (στα Αγγλικά). Ανακτήθηκε στις 4 Ιανουαρίου 2023.  Εξωτερικός σύνδεσμος στο `|website=` (βοήθεια)
18. ↑  CNN, Michelle Lou. «Pennsylvania lieutenant governor opens pool at his official residence to the public». *CNN*. Ανακτήθηκε στις 6 Μαΐου 2021.
19. ↑  «John Fetterman: Unconventional in size and rise | Pittsburgh Post-Gazette». *newsinteractive.post-gazette.com* (στα Αγγλικά). Ανακτήθηκε στις 6 Μαΐου 2021.
20. ↑  Wiersema, Alisa (15 Μαΐου 2022). «John Fetterman suffers stroke days before Pennsylvania Senate primary». *ABC11 Raleigh-Durham* (στα Αγγλικά). Ανακτήθηκε στις 28 Μαΐου 2022.
21. ↑  Terruso, Tom Avril and Julia. «John Fetterman got a defibrillator after his stroke. But doctors say the campaign's story 'doesn't make sense.'».  (στα Αγγλικά). Ανακτήθηκε στις 28 Μαΐου 2022.  Εξωτερικός σύνδεσμος στο `|website=` (βοήθεια)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 687152988197612790008
* GND: 1161413995
* US Congress: F000479

 |

 |